armvectores/hy_wikipedia_2023 huggingface dataset:
Վան Մորիսոն

Վան Մորիսոն (իռլանդերեն՝ Van Morrison; Ջորջ Իվան Մորիսոն, իռլանդերեն՝ George Ivan Morrison, օգոստոսի 31, 1945(1945-08-31)[…], Բելֆասթ, Հյուսիսային Իռլանդիա, Միացյալ Թագավորություն), հյուսիս-իռլանդական հեղինակ-կատարող, հայտնի իր ունիկալ «snarling» կատարման մաներայով և ֆոլկ-երաժշտության ու ամերիկյան երաժշտության հիբրիդով(այդ թվում Օլսթերի մոտիվներով) — բլյուզի, սոուլի, ջազի և գոսպելի։ Տաղանդավոր մուլտիինստրումենտալիստ, որը նվագում է կիթառի, շրթհարմոնի, հարվածայինների, սակսոֆոնի և ստեղնաշարայինների վրա։ Նրա արվեստը ներկայացնելու համար երաժշտագետները հորինել են հատուկ տերմին՝ «կելտական սոուլ»։ Բրիտանական կայսրության զինվորական կարգի սպա (1996)։


== Պատանեկություն ==
Մորիսոնը ծնվել է 1945 թվականին, Բելֆասթում, երգչուհու ընտանիքում։ Նրա հայրը, անտարբեր չլինելով ամերիկյան ջազի ու բլյուզի նկատմամբ, սկավառակների հսկայական հավաքածու էր հավաքել։ Դպրոց գնալու փոխարեն տղան օրերով լսում էր այդ ձայնագրությունները, իսկ 15 տարեկանում միանում է The Monarchs ռիթմ ընդ բլյուզ խմբին։ Եվրոպայում ամերիկյան բազաներում ելույթներ ունենալուց հետո խումբը ցրվում է, և դրա տեղը զբաղեցնում է նոր կոլեկտիվ՝ Them:


== Moondance ==
«Astral Weeks»-ի առեղծվածային խորքերով տարվելը Մորիսոնին ազատում է այն անելանելիության զգացումից, որով առանձնանում էին նրա 1968 թվականի ձայնագրությունները, երբ նա միայնակ էր ապրում և սովամահ էր լինում միջոցների անբավարարության պատճառով։ Նրա անձնական կյանքը ևս բարելավվում էր, Մորիսոնի ձայնագրություններում լավատեսություն էր նշմարվում։ Նրա հաջորդ ալբոմը՝ Moondance (1970), իր նախորդին չէր զիջում որակով և շարունակում էր ֆոլկ ռոքի մոտեցումը բլյուզին ու սոուլին։
Նախորդ սկավառակի հուսահատ խռպոցի փոխարեն այս մեղեդային սկավառակում ունկնդիրները աշխուժություն ու էներգիա նկատեցին։ Սկավառակի առաջին կողմը կազմված է երգերից, որոնք ներառվել են վերջին 50 տարվա լավագույն երգերի ցանկում։ Դրանք են՝ «Moondance», «Into the Mystic», «Caravan» և «Crazy Love» (որը տարիներ անց Վան Մորիսոնը կատարում է իր կուռքի՝ Ռեյ Չարլզի հետ)։ Rolling Stone ամսագիրը 2003 թվականին «Moondance»-ը ներառել է իր 500 լավագույն ալբոմների ցանկում։


== Ծանոթագրություններ ==


== Տես նաև ==
Բրիտանական բլյուզի կատարողների ցանկ


== Արտաքին հղումներ ==
Վան Մորիսոնը allmusic-ում(չաշխատող հղում)
Վան Մորիսոնը RollingStone.com/artists-ում Archived 2007-08-26 at the Wayback Machine.
Վան Մորիսոնը Rock and Roll Hall of Fame-ում
Վան Մորիսոնը Songwriters Hall of Fame-ում Archived 2013-12-27 at the Wayback Machine.
Van Morrison (անգլ.) Internet Movie Database կայքում
Վան Մորիսոնի կենսագրությունը(չաշխատող հղում)
Սկավառակագրություն(չաշխատող հղում)
Rainbow (կորեական խումբ)

Rainbow կամ RAINBOW (կորեերեն՝ 레인보우), Հարավկորեական աղջիկների խումբ, որը ստեղծվել է DSP Media գործակալության կողմից։ Խումբը բաղկացած է յոթ աղջիկներից։ Ամեն մեկը համապատասխանում է ծիածանի յոթ գույների հետ։ Նրանք ունեն յոթամյա պայմանագիր DSP Media ընկերության հետ։ 2016 թ. հոկտեմբերի 27-ին ընկերությունը հայտարարել է խմբի ցրման մասին։


== Պատմություն ==
2009 թ. նոյեմբերի 12-ին թողարկվել է նրանց առաջին «Gossip Girl» մինի-ալբոմը, երկու օր անց MBC հեռուստաալիքի Show! Music Core հեռուստածրագրի շրջանակներում տեղի ունեցավ նրանց հեռուստադեբյուտը։ 2010 թ. օգոստոսի 12-ին թողարկվել է նրանց թվային սինգլը «A»։ Երգը զբաղեցրել է 9-րդ հորիզոնականը «Gaon» չարթում։ Ինչպես նաև երգը հայտնվել է տարվա վերջնական չարթի 80-րդ հորիզոնականում։ Այդ սինգլի համար խմբին տրվել է մրցանակ Cyworld Digital Music Award-ի ժամանակ, ամսվա նորեկներ կատեգորիայում։


== Կազմ ==
Կո Ուրի (Հանգըլ 고우리,Go Woo-ri), ծնվել է 1988 թ. փետրվարի 22-ին
Օ Սընա (Հանգըլ 오승아, Oh Seung-ah ), ծնվել է 1988 թ. սեպտեմբերի 13-ին
Կիմ Չէգեն (Հանգըլ 김재경, Kim Jae-kyung), ծնվել է 1988 թ. դեկտեմբերի 24-ին
Նոըլ (Հանգըլ 노을, No-eul),ծնվել է 1989 թ. մայիսի 10-ին
Չոն Յունհե (Հանգըլ 정윤혜, Jung Yoon-hye), ծնվել է 1990 թ. ապրիլի 14-ին։
Կիմ Չիսուկ (Հանգըլ 김지숙, Kim Ji-sook), ծնվել է 1990 թ. հունիսի 18-ին
Չո Հենյոն (Հանգըլ 조현영, Cho Hyun-young), ծնվել է 1991 թ. օգոստոսի 11-ին


== Սկավառակագրություն ==
Over the Rainbow (2012)
Rainbow Syndrome (2013)
INNOCENT (2015)


== Մրցանակներ և անվանակարգեր ==
Տես հոդվածը անգլերեն լեզվով «Rainbow (South Korean band) § Awards»


== Ծանոթագրություններ ==


== Արտաքին հղումներ ==
DSPmedia.co.Kr/rainbow Rainbow. պաշտոնական կայք  (կոր.) (կորեական պաշտոնական կայք)
http://www.rainbowweb.jp Rainbow. պաշտոնական կայք  (ճապոներեն) (ճապոնական պաշտոնական կայք)
Կաղապար:YouTube channel
Rainbow Ֆեյսբուքում
Rainbow AllMusic կայքում
Կութ (գետ)

Անվան այլ կիրառումների համար տե՛ս՝ Կութ (այլ կիրառումներ)Կութ, գետ Հայաստանի Հանրապետության Գեղարքունիքի մարզում։ Սկիզբ է առնում Արևելյան Սևանի լեռներից և Սոթք գյուղի մոտ ձախից միախառնվում Սոթք գետին։ Երկարությունը 10 կմ է։


== Ծանոթագրություններ ==
Ռոովեռե

Ռոովեռե (էստ․՝ Roovere), գյուղ Էստոնիայի Յարվամաա նահանգի Վեետսա շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վոլգոգրադի մարզ

Վոլգոգրադի մարզ (ռուս.՝ Волгоградская область), մարզ Ռուսաստանի կազմում, Ռուսաստանի ֆեդերացիայի միավոր։ Մայրաքաղաքն է Վոլգոգրադ քաղաքը։
Սահմանակից է Ռուսաստանի Սարատովի, Ռոստովի, Աստրախանի և Վորոնեժի մարզերի հետ, ինչպես նաև Կալմիկիայի և Ղազախստանի հետ։


== Աշխարհագրական դիրք ==

Վոլգոգրադի մարզը ունի բարենպաստ աշխարհագրական դիրք՝ լինելով Իրանից, Կովկասից, Ուկրաինայից և Ղազախստանից Ռուսաստան տանող ճանապարհի գլխավոր դարպասը։ Իսկ հակառակ ուղղությամբ՝ կենտրոնական Ռուսաստան և Պովոլժիե։ Բացի այդ, մարզում Վոլգա-Դոնյան ջրանցքի միջոցով միանում են Ռուսաստանի եվրոպական հատվածի երկու կարևոր գետերը՝ Վոլգան և Դոնը։ Դրա օգնությամբ հնարավոր է դուրս գալ Կասպից, Սպիտակ, Բալթիկ, Սև և Ազովի ծովերը։
Հյուսիսից հարավ և արևմուտքից արևելք մարզը ձգվում է ավելի քան 400 կմ։ Մարզի սահմանների ընդհանուր երկարությունը կազմում է 2221,9 կմ, այդ թվում Սարատովի մարզի 29,9 %, Ռոստովի մարզի՝ 26,8 %, Աստրախանի՝ 11,4 %, Վորոնեժի՝ 11,3 %, Կալմիկիայի Հանրապետության՝ 10,9 % և Ղազախստանի 9,7 % տարածքի հետ։
Զբաղեցնում է 112,9 հազ. կմ² մակերես (78 %-ը կազմում եմ գյուղատնտեսական նշանակության հողերը)։


=== Կլիմայական պայմաններ ===
Մարզի կլիման չորային է։ Հյուսիս-արևմտյան հատվածը գտնվում է անտառատափաստանային գոտում, արևելյանը՝ կիսաանապատների գոտում՝ մոտենալով իսկական անապատներին։ Հունվարի միջին ջերմաստիճանը կազմում է -8-ից մինչև -12 °C, իսկ հուլիսին՝ +23-ից մինչև +25 °C: Տեղումների տարեկան միջին քանակը թափվում է հյուսիս-արևմուտքում մինչև 500 մմ, իսկ հարավ-արևելքում՝ 300 մմ-ից քիչ։ Բացարձակ առավելագույն ջերմաստիճանը՝ +42… +44 °C գրանցվում է սովորաբար հուլիս – օգոստոս ամիսներին։ Օդի բացարձակ նվազագույն ջերմաստիճանը կազմում է -36... -42 °C և նկատվում է հունվար – փետրվար ամիսներին։
Հյուսիսային շրջաններում կայուն ձնածածկույթի գոյացման միջին բազմամյա ժամկետներն են՝ դեկտեմբերի 11 – 17-ը, իսկ հարավային շրջաններում՝ դեկտեմբերի 20 – 25-ը։ Ձնածածկույթը պահպանվում է 90- 110 օր։ Ձնածածկույթի միջին բարձրությունը տատանվում է 13 – 22 սմ։
Ձմեռը Վոլգոգրադի մարզում, որպես կանոն, սկսվում է դեկտեմբերին և տևում է 70 – 90 օր։ Գարունը, սովորաբար, կարճ է, մարտ – ապրիլ ամիսներին։ Մայիսին սովորաբար լինում են ցրտահարություններ՝ մեծ վնաս հասցնելով գյուղատնտեսական մշակաբույսերին և բերքատու այգիներին։ Ամառը հաստատվում է մայիսին, երբեմն՝ հունիսին և տևում է մոտ երեք ու կես ամիս։ Աշունը տևում է սեպտեմբերի վերջից մինչև դեկտեմբերի սկիզբը։ Հոկտեմբերին երբեմն լինում են ցրտահարություններ։


=== Հողեր ===
Ռելիեֆը բազմազան է։ Մարզը գտնվում է երկու բնական գոտիների սահմաններում՝ սևահողեր և շագանակագույն հողեր։ Սևահողերը զբաղեցնում են մակերեսի մոտ 22 %-ը, շագանակագույն հողերը՝ 44 %, իսկ աղուտահողերը՝ 14 %: Վոլգոգրադի մարզի հողերը ջերմության և խոնավության կազմի առանձնահատկությունների համաձայն, բաժանվում են չորս ագրոկլիմայական զոնաների՝ տափաստանային, չոր տափաստանային, անապատային և կիսաանապատային։
Վոլգոգրադի մարզը, որը գտնվում է չոր տափաստանների և կիսաանապատների գոտում, դասվում է սակավաանտառային տարածաշրջաններին։ 112,9 հազար կմ² մակերեսի դեպքում, մարզում անտառները զբաղեցնում են ընդամենը 4,3 %-ը։ Վոլգոգրադի մարզի անտառների ընդհանուր մակերեսը կազմում է 699,0 հազար հա։


== Ծանոթագրություններ ==


== Արտաքին հղումներ ==
Վոլգոգրադի մարզի պաշտոնական կայք Archived 2016-12-03 at the Wayback Machine.
ԿՈՆԿԱԿԱՖ-ի առաջնություն 1971 (թիմերի կազմեր)

1971 թ. ԿՈՆԿԱԿԱՖ-ի ազգերի առաջնության եզրափակիչ մրցաշարին մասնակցեցին վեց ազգային հավաքականներ։


== Թիմեր ==


=== Կոստա Ռիկա ===


=== Կուբա ===


=== Հայիթի ===


=== Հոնդուրաս ===


=== Մեքսիկա ===


=== Տրինիդադ և Տոբագո ===


== Նայիր նաև ==
ԿՈՆԿԱԿԱՖ-ի առաջնություն 1971
(1614) Գոլդշմիդտ

(1614) Գոլդշմիդտ (անգլ.՝ Goldschmidt), աստերոիդ աստերոիդների հիմնական գոտում։ Հայտնաբերվել է 1952 թվականի ապրիլի 18-ին Ալֆրեդ Շմիդտի կողմից Ուքլում։
Միջին հեռավորությունը Արեգակից կազմում է 3,000799 ա. մ., առավելագույնը մոտենում է 2,7844 ա. մ. հեռավորության վրա և հեռանում 3,2172 ա. մ.։ Արեգակի շուրջ մեկ ամբողջական պտույտ է կատարում 1898,69 երկրային օրվա ընթացքում, իր ուղեծրով շարժվելով միջինում 0,189605 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1614) Գոլդշմիդտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուքիաս Աղամալյանց

Սուքիաս Աղամալյանց (դեկտեմբերի 11, 1738(1738-12-11), Շոռոթ - մարտի 18, 1789(1789-03-18), Վենետիկ, Վենետիկի հանրապետություն), հայ մաթեմատիկոս, մանկավարժ։ Վենետիկի Մխիթարյան միաբանության անդամ։


== Կենսագրություն ==
Ծնվել է 1738 թ. դեկտեմբերի 11-ին, Սյունիքի Երնջակ գավառի Շոռոթ գյուղաքաղաքում։ Հիմնական աշխատությունն է «Թուաբանութիւն»-ը (1781)՝ շարադրված գրաբարով։ Ի տարբերություն «Արհեստ համարողութեան» (1675) գրքի, «Թուաբանութիւն»–ն ունի հարուստ բովանդակություն և պարունակում է մաթեմատիկական սահմանումներ ու ապացույցներ։
Նյութի դասավորությունը, սահմանումների, ապացույցների և այլ հարցերի շարադրանքը հստակ է, ինքնատիպ և Արևմտյան Եվրոպայի XVIII դ դարի մաթեմատիկայի ուսումնական գրականության պահանջներին համապատասխան։ Մահացել է 1789 թ. մարտի 18-ին։


== Գրականություն ==
Պետրոսյան Գ. Բ., Մաթեմատիկան Հայաստանում հին և միջին դարերում, Ե., 1959


== Ծանոթագրություններ ==
Կեռնու

Անվան այլ կիրառումների համար տե՛ս՝ Կեռնու (այլ կիրառումներ)Կեռնու (էստ․՝ Kernu), գյուղ Էստոնիայի Հարյումաա նահանգի Կեռնու շրջանում։
2011 թվականի տվյալներով գյուղում բնակվում էր 93 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վետվիստոե

Վետվիստոե (ուկրաիներեն՝ Вітвисте, Ղրիմի թաթարերեն՝ Mamut), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Գլինոե, Մամուտ։
2001 թվականի տվյալներով Վետվիստոե գյուղում բնակվում էր 69 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավելուկ գանգուր

Ավելուկ գանգուր (լատ.՝ Rumex crispus), մատիտեղազգիների ընտանիքին պատկանող դեղաբույս։


== Նկարագրություն ==
Առանցքային ամուր արմատային համակարգով արմատով, խոշոր տերևներով, 50-120 սմ բարձրությամբ և ակոսավոր ցողունով բազմամյա խոտաբույս է։ Մինչև 25 սմ բարձրությամբ, երկարավուն նշտարաձև, երկարակոթ արմատամերձ տերևները սրածայր են, իսկ ցողունայինները՝ նստդիր։ Տերևների եզրերը գանգուր-ալիքավոր են։ Տերևապատ, երկար և նեղ հուրաններում օղակաձև դասավորված ծաղիկները մանր կանաչավուն են և աննշմար։ Պտուղը եռանիստ ընկուզիկ է։


== Տարածվածություն ==
Որպես մոլախոտ աճում է ստորին և միջին լեռնային գոտիների խոնավ վայրերում, գետափերին, ճանապարհների եզրերին, մարգագետիններում և բանջարանոցներում։ Տարածված է Լոռու, Գեղարքունիքի, Արարատի, Արագածոտնի, Վայոց ձորի, Սյունիքի մարզերում և Արցախում։


== Նշանակություն ==
Բուժական նպատակներով օգտագործվում են կանաչ զանգվածը ծաղիկներով և արմատները։ Արմատները հարուստ են դաբաղանյութերով։ Օգտագործվում են սահմանափակ քանակություններով։


== Ծանոթագրություններ ==
Մառինովա

Մառինովա (էստ․՝ Marinova), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լագունդո

Լագունդո (իտալերեն՝ Lagundo), կոմունա Իտալիայում՝ Տրենտինո Ալտո Ադիիջե մարզի Բոլցանո գավառում։ Սահմանակից է Լանա, Մառլենգո, Մերանո, Նատուռնո, Պարչինես, Պլաուս, Տիրոլո համայնքներին։ Բնակչության թվաքանակը 2014 թվականի տվյալներով եղել է 5.002, բնակչության խտությունը կազմում է 181 մարդ/կմ²։ Զբաղեցնում է 23 կմ² տարածք։ Փոստային ինդեքս՝ 39022, հեռախոսային կոդ՝ 0473։


== Ժողովրդագրություն ==
Բնակչության թվաքանակի փոփոխությունները.

note: after 1921 the frazione Forst was switched from Marling to Algund.


== Ծանոթագրություններ ==


== Արտաքին հղումներ ==
Պաշտոնական կայք (գերմ.) (իտալ.)
Աղավնաձոր (Կոտայքի մարզ)

Անվան այլ կիրառումների համար տե՛ս՝ Աղավնաձոր (այլ կիրառումներ)Աղավնաձոր, գյուղ Հայաստանի Կոտայքի մարզում, մարզկենտրոնից 11 կմ հյուսիս-արևմուտք։ Գտնվում է Մարմարիկ գետի ստորին հոսանքի ձախափնյա դարավանդի վրա։
Գյուղում զարգացած է զբոսաշրջությունը, քանի որ այն ունի գեղատեսիլ վայրեր և գործող բազմաթիվ հանգստյան տներ։


== Պատմություն ==
1829 թվականին Աղավնաձորը վերաբնակեցվել է Ալաշկերտի Ղազի գյուղից եկած 28 մարդկանցով, որոնք գաղթել էին ռուս-թուրքական պատերազմից հետո։
Երկրորդ համաշխարհային պատերազմին համայնքից մասնակցել են 300 հոգի, որից 76-ը հետ չեն վերադարձել։ Արցախյան պատերազմի առաջին իսկ օրվանից գյուղի երիտասարդներից կազմավորվել է «Ալաշկերտ» ջոկատը, որի հրամանատարն էր Զարզանդ Դանիելյանը, ով 1991 թվականին Գետաշենի պաշտպանության մարտերում հերոսաբար զոհվեց։


== Բնակչություն ==
Նախնիները 1829 թ.-ին գաղթել են Ալաշկերտից։
Աղավնաձորի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնաբուծությամբ, թռչնաբուծությամբ, հացահատիկի և կարտոֆիլի մշակությամբ։


== Պատմամշակութային կառույցներ ==
Աղավնաձորն ունի Սուրբ Հովհաննես եկեղեցի (XVII դար)։


== Տես նաև ==
Աղավնաձորի պատմության և մշակույթի անշարժ հուշարձանների ցանկ (Կոտայքի մարզ)


== Ծանոթագրություններ ==
Շանտել (համայնք)

Անվան այլ կիրառումների համար տե՛ս՝ Շանտել (այլ կիրառումներ)Շանտել (ֆր.՝ Chantelle), համայնք Ֆրանսիայի Օվերն մարզի Ալյեի գավառում։ Մտնում է Մուլեն շրջանի Շանտել կանտոնի կազմի մեջ։ 
Համայնքի INSEE կոդ՝ 03053։


== Բնակչություն ==
Համայնքի բնակչությունը 2008 թվականին կազմում էր 1062 մարդ։


== Տնտեսություն ==
2007 թվականի տվյալներով 565 աշխատունակ տարիքի մարդկանցից (15-64 տարեկան) 414-ը տնտեսապես ակտիվ էին, 151-ը անգործունակ (ակտիվության ցուցանիշը 73,3 %, 1999 թվականին եղել է՝ 68,9 %)։ 414 աշխատունակ բնակիչներից 374-ը աշխատում էին (198 տղամարդ և 176 կին), անաշխատանք էին 40-ը (17 տղամարդ և 23 կին)։ 151 անգործունակ մարդկանցից 32-ը աշակերտներ կամ ուսանողներ են, 58-ը թոշակառու, 61-ը անաշխատունակ էին այլ պատճառներով։


== Տեսարժան վայրեր ==
Սեն Վենսան աբբայություն
Սեն Նիկոլա եկեղեցի


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Շանտել» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-19 
«Շանտել» (ֆրանսերեն)։ cassini.ehess.fr։ Արխիվացված է օրիգինալից 2013-01-12-ին։ Վերցված է 2012-12-31
Տավոլարա կղզի

Տավոլարա (իտալերեն՝ Tavolara), փոքր կղզի Սարդինիայի հյուսիսարևելյան ափին Իտալիա։ Կղզին կրաքարային լեռնազանգված է՝ 5 կմ երկարությամբ և 1 կմ լայնությամբ։ Ամենաբարձր կետը Մոնտե Կանոնն է, որը գտնվում է ծովի մակարդակից 565 մ բարձրության վրա։ Կղզու բոլոր ծայրերում կարելի է գտնել լողափեր, ինչպիսին են Սպալմատորե դի Ֆուորին՝ հյուսիս-արևելքում և Սպալմատորե դի Տերրան՝ հարավ-արևմուտքում։
Ներկայումս տարածքը բնակեցված է մի քանի ընտանիքներով և ունի փոքր գերեզմանոց ու ամառային ռեստորան։ Կղզին մեծ մասսայականություն է վայելում սկուբա դայվինգի սիրահարների շրջանում։
Մերձակա մեծ քաղաքը Օլբիան է, իսկ Պորտո Սան Պաոլոն փոքր ձկնորսական գյուղ է։ Մոտակայքում են գտնվում նաև Մոլարա և Մոլարոտտո կղզիները։
Կղզու բնակչության մեծ մասը տեղափոխվեց այնտեղից 1962 թվականին, երբ ՆԱՏՕ-յի ռադիոգոնիոմետիկական կայանը կառուցվեց կղզու արևելյան ափին։ Կայանի անտենաները տեսանելի են կղզու տարբեր մասերից։ Ողջ կղզու կեսը զբաղեցնում էր զինվորական անձնակազմը։
Տավոլարան նաև գերերկար ալիքների «տունն» է, որոնք աշխատում են 20․27 և 20․76 հերցով, դրանք օգտագործվում են սուզանավերին հաղորդագրություններ ուղարկելու համար։
Կղզին և նրան հարակից ջրային պաշարները Տավոլարայի ու Կոդա Կավալոյ արգելոցի մասն են կազմում։ Այգում տեղադրված շրջակա միջավայրի պահպանության միջոցները սահմանափակում են զբոսաշրջության նպատակներով տարածքի օգտագործումը։
Կղզու ափին գտնվող ապառաժը նման է մարդու մարմնին և հայտնի է որպես «Քարե դարպաս»։


== Բուսական և կենդանական աշխարհ ==
Տավոլարայի և Սարդինիայի հյուսիսային մի շարք տարածքներում հանդիպող հազվագյուտ էնդեմիկ տեսակներից է տերեփուկը։ «Սարդինիայի բնական պատմությունը» գրքում Ֆրանցեսկո Սետին պատմում էր այստեղ բնակվող հսկայական առնետների մասին, բայց դրանք ամենայն հավանականությամբ սարդինյան կրծողներ են, որոնք նապաստականմանների տեսակ են և գտնվում են ոչնչացման եզրին։ 18-րդ դարում Տավոլարայում կային նաև վայրի այծեր, որոնք ՆԱՏՕ-յի կայանի կառուցումից հետո տեղափոխվեցին Սարդինիա, և ներկայումս կղզում այլևս դրանցից չկան։ Վտանգված էր Միջերկրական ծովում բնակվող ծովարջերի կյանքը, որոնք այստեղ բնակվում էին մինչև 1960-ական թվականները։ Քանի որ կղզին ծովախեցգետինների արտադրությանը կենտրոն է, այստեղ ներկայումս այցելում են հազարավոր սուզորդներ, ովքեր գալիս են տեսնելու կորալներ, սպունգներ, ծովային ակտինիաներ, աֆալինաներ և նույնիսկ այնպիսի խեցիների տեսակներ, որոնք նախկինում օգտագործվել են «ծովային մետաքս»ի արտադրության մեջ՝ թագավորական հագուստի համար։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
CGI simulated aerial video of Tavolara
Tavolara and Punta Coda Cavallo Marine Preserve
Tavolara Film Festival
Կապի բուսական շրջան

Կապի բուսական շրջան (անգլ.՝ Cape Floristic Region), բուսական շրջան Հարավային Աֆրիկայի  հարավային գագաթի տարածքում։ Սա Կապի բուսական թագավորության (Հարավային Աֆրիկա) միակ բուսական շրջանն է և ներառում է միայն մեկ բուսական նահանգ՝ Կապի բուսական նահանգը։
Կապի բուսական շրջանն աշխարհի վեց ճանաչված ծաղկային թագավորություններից ամենափոքրն է և հանդիսանում է աներևակայելի մեծ բազմազանության և էնդեմիզմի տարածք, որտեղ գտնվում են ավելի քան 9000 անոթային բույսերի տեսակներ, որոնցից 69 տոկոսը էնդեմիկ են։ Այս բազմազանության մեծ մասը կապված է ֆինբոշ բիոմի հետ։ Ֆինբոշ կենսաբազմազանության տնտեսական արժեքը, որը հիմնված է ֆինբոշ արտադրանքի բերքով (օրինակ՝ վայրի ծաղիկներ) և էկոտուրիզմի արդյունքներով,  տարեկան գնահատվում է 77 միլիոն ռանդ։ Կապի բուսական շրջանը, որպես կենսաբազմազանության կիզակետ, ունի ինչպես տնտեսական, այնպես էլ ներհատուկ բիոլոգիական արժեք։


== Տեղանք և նկարագրություն ==
Կապիի բուսական շրջանն ունի աշխարհի բարձր բուսական տեսակների ամենամեծ ոչ-արևադարձային համակենտրոնացումը, տարածաշրջանը միակ կիզակետն է, որն ընդգրկում է մի ամբողջ ծաղկային թագավորություն և ունի Հարավային Աֆրիկայի 12 էնդեմիկ ընտանիքներից և 160 էնդեմիկ դասերից 5-ը։ Տարածքը կազմում է 78,555 կմ², ձգվում է Հարավային Աֆրիկայի ամբողջ սահմանում։
Տարածքն ընդգրկում է Հարավային Աֆրիկայի Միջերկրածովյան կլիման Արևմտյան անկյունում Արևմտյան Կապում և տարածվում արևելյան ուղղությամբ դեպի Արևելյան Կապ, անցողիկ գոտի արևմուտքում ձմռան անձրևային շրջանի և արևելքի ամառ անձրևային շրջանի (Կվազուլու Նատալ) միջև։


== Էկոլոգիա ==
Վայրի բնության համաշխարհային հիմնադրամը Կապի բուսական շրջանը բաժանում է երեք էկոշրջանների՝ հովտային ֆինբոշ և ռենոստերվելդ (Renosterveld), Մոնտան ֆինբոշ և ռենոստերվելդ, Ալբանի մացառուտներ։
Ֆինբոշ էկոշրջանները պահպանման Global 200 առաջնային էկոշրջաններից մեկն են։ Բնության պահպանության միջազգային միությունը (Conservation International) Կապի բուսական շրջանը հայտարարել է կենսաբազմազանության կիզակետ։

Կա կարծիք, որ Կապի բուսական շրջանը հաբիտատի կորստի, հողի դեգրադացիայի, ներխուժող օտար բույսերի պատճառով արձանագրում է աշխարհում ամենաարագ ոչնչացման մակարդակ։


== Համաշխարհային ժառանգության օբյեկտ ==
2004 թվականին «Կապի ծաղկային բուսական շրջանի պահպանվող տարածքները» գրանցվել են որպես Համաշխարհային ժառանգության վայր։ Տեղայնքն ընդգրկում է ներկայացուցչական պահպանվող 8 տարածք՝

Սեղանաձև լեռան ազգային պարկ
Սեդերբերգ վայրի բնության տարածք
Գրութ Վինթերհուկ վայրի բնության տարածք
Բուլանդ լեռների համալիր (Limietberg Nature Reserve, Jonkershoek Nature Reserve, Assegaaibosch Nature Reserve, Hottentots Holland Nature Reserve, Kogelberg Nature Reserve)
Դե Հոոպ արգելավայր
Բուսմանսբոշ վայրի բնության տարածք
Սվարթբերգ համալիրի (Սվարթբերգ արգելավայր, Գամկապոորտ արգելավայր, Թաուերկոպ արգելավայր)
Բավիաանսլոոֆ մեգա արգելավայր


== Ծանոթագրություններ ==


== Արտաքին հղումներ ==
Conservation International: Cape floristic Region – biodiversity hotspot
Cape Action: the Cape floristic Region
Կիդյոշ

Կիդյոշ (ուկրաիներեն՝ Кідьош, հունգ.՝ Kígyós), գյուղ Ուկրաինայի Անդրկարպատյան մարզի Բերեգովոյի շրջանում։
2001 թվականի տվյալներով Կիդյոշ գյուղում բնակվում էր 895 մարդ։ Բնակավայրը զբաղեցնում է 1,3 կմ² տարածք։ Բնակչության խտությունը կազմում էր 688,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
86-րդ Կվարտալ

86-րդ Կվարտալ (ռուս.՝ 86-й Квартал), գյուղ Ռուսաստանի Տոմսկի մարզի Տոմսկի շրջանի կազմում։
Բնակչությունը 2012 թվականին գրանցված տվյալներով կազմում էր 143 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իսլամը Բուլղարիայում

Իսլամը ժամանակակից Բուլղարիայի Հանրապետության տարածքում ծխականների թվաքանակով երկրորդն է։ XIV-ից մինչև XIX դարի կեսը իսլամը զբաղեցրել է առաջատար տեղը երկրի կյանքի և մշակույթի մեջ, չնայած նրան, որ սլավոնական բնակչության մեծ մասը շարունակել է դավանել ուղղափառությանը, նույնիսկ Օսմանյան կայսրության հզորության գագաթնակետին։ Այնուամենայնիվ, տեղի բուլղարների, հույների և գնչուների զգալի մասը տարբեր պատճառներով ընդունել է իսլամ և ժամանակի ընթացքում լեզվամշակութային առումով մտերմացել է եկվոր թյուրքական նորաբնակների հետ։ Մուսուլմանները երկար ժամանակ կազմել են Բուլղարիայի քաղաքների հիմնական բնակչությունը, քանի որ միայն քաղաքի պատերից ներս նրանք իսկականից իրնեց զգում էին պաշտպանված հայդուկների խռովություններից։


== Բուլղարացում ==
XVIII դարի վերջից Բուլղարիայի գյուղական բնակչության աճի տեմպերի արագացումը աստիճանաբար փոխեց ժողովրդագրական հավասարակշռությունը քրիստոնյա բնակչության օգտին. քրիստոնյաները Բուլղարիայում գրեթե դարձել էին կրոնական փոքրամասնություն։ Ինքնիշխանություն ձեռք բերելուց հետո սկսվեց մուսուլմանների զանգվածային արտագաղթը։ Այդ պատճառով մուսուլմանների կոմպակտ բնակեցումը մնացել է երկրի միայն հյուսիս-արևելքում և հարավ-արևելքում՝ Թուրքիայի սահմանի մոտ։ Այդ ամենով, էթնիկ բուլղարացիների ծնելիության կտրուկ անկման պայմաններում, 20-րդ դարի 50-ական թվականներին երկրում նկատվել է մուսուլմանների թվաքանակի աճ։ Այնուամենայնիվ, 1989 թ. Բուլղարիայի, այսպես կոչված «վերածնունդ» գործընթացի քարոզարշավը կանխել է մի շարք իսլամադավանների՝ երկրից հեռանալը։ Սակայն մուսուլման մեծամասնությունը պահպանվում էր երկրի հարավ-արևելքում։ Երկրի մայրաքաղաքում՝ Սոֆիայում մուսուլմանները կազմում են փոքրամասնություն, սակայն այժմ գործում է 1567 թվականի կառուցած Բանյա Բաշի մզկիթը։ Շրջանային քաղաքներում մզկիթների թիվը զգալի մեծ է։


== Թվաքանակ և էթնիկական կազմ ==
2001 թվականի մարդահամարի տվյալներով երկրում ապրում էր 966 978 մուսուլման (կամ երկրի բնակչության 12,3 %): Բուլղարիան դարձել է առաջին ԵՄ անդամ-պետությունը ավտոխտոն իսլամադավան բնակչության զգալի քանակությամբ։ Մուսուլմանի ընդհանուր թիվը Գերմանիայում և Ֆրանսիայում ավելի շատ է, սակայն նրանց բաժինը ավելի ցածր է (5 - 10 %): Բացի դրանից մուսուլմանները Բուլղարիայում կոմպակտ բնակվում են Բուլղարիայի տարածքում ավելի քան վեց հարյուրամյակ։
Մուսուլմաններ, որոնք համասեռ չեն լեզվով և ազգությամբ

թուրքեր - 713 000;
բուղար-մուսուլմաններ - 131 000;
գնչու մուսուլմաններ - 103 000;
այլ - 20 000:


== Ծանոթագրություններ ==
Հարավային Ավստրալիա նահանգի թանգարան

Հարավային Ավստրալիա նահանգի թանգարան (անգլ.՝ South Australian Museum), բնական պատմության թանգարան և հետազոտական ինստիտուտ Հարավային Ավստրալիա նահանգի Ադելաիդա քաղաքում։ Հիմնադրվել է 1856 թվականին։ Այն Ադելաիդայի զբոսայգու մշակութային տեղամասում զբաղեցնում է Հյուսիսային տեռասի շենքերի համալիրը։


== Պատմություն ==
Հարավային Ավստրալիայի ինստիտուտը, որը ներառում է հանրային գրադարան և թանգարան, ստեղծվել է 1847 թվականին Ուիլյամ թագավորի փողոցում գտնվող գրադարանի և մեխանիկայի ինստիտուտի վարձակալված շենքերում, մինչ Հյուսիսային տեռասի և Կինտոր պողոտայի անկյունում կառուցվում էր ինստիտուտի շենքը։ Ֆրեդերիկ Ջորջ Ուաթերհաուզը 1859 թվականի հունիսին եղել է Հարավային Ավստրալիայի թանգարան-ինստիտուտի կուրատորը։
Երբ ինստիտուտի շենքի կառուցումն ավարտվեց, Խորհուրդը նրան նշանակեց առաջին կուրատոր։ Նա այդ պաշտոնը զբաղեցրեց մինչև 1882 թվականի փետրվար։ Նրան հաջորդեց Վիլհելմ Հաաքը, ում առաջարկով 1883 թվականի հունվարին Հարավային Ավստրալիայի ինստիտուտ-թանգարանն անվանափոխվեց Հարավային Ավստրալիայի թանգարան, իսկ կուրատորի պաշտոնը փոխարինվեց տնօրենի պաշտոնում։ Վիլհելմը նշանակվեց Հարավային Ավստրալիայի ինստիտուտ-թանգարանի տասնմեկ ղեկավարներից մեկը։
1939 թվականին Հաակի առաջարկն իրականացվեց. համաձայն ընդունված օրենսդրության՝ Հարավային Ավստրալիայի թանգարանը ինքնավարություն ստացավ արվեստի պատկերասրահից և գրադարանից, իսկ Հարավային Ավստրալիայի ինստիտուտ-թանգարանը պաշտոնապես վերանվանվեց Հարավային Ավստրալիայի թանգարան։
1990-ական թվականների վերջին, Լիբերալ կառավարության արվեստի նախարար Դիանա Լայդլուի կողմից Հարավային Ավստրալիայի թանգարանը ֆինանսավորում ստացավ իր շենքի առաջին հարկում Ավստրալիայի բնիկների մշակույթների պատկերասրահի կառուցման համար։ Հաջորդ տասնամյակում վարչապետ և արվեստի նախարար Մայք Ռանը ֆինանսավորեց Խաղաղօվկիանոսյան մշակույթների պատկերասրահի վերակառուցումը և Հարավային Ավստրալիայի կենսաբազմազանության պատկերասրահի զարգացումը։ 2011 թվականին պարոն Ռանը Ադելաիդայի քաղաքապետ և կրթության նախարար Ջեյն Լոմաքս-Սմիթին նշանակեց թանգարանի խորհրդի նախագահ։
Մշտական պատկերասրահները ներառում են`

Ավստրալիական տեղական մշակույթների պատկերասրահ
Հարավային Ավստրալիայի կենսաբազմազանության պատկերասրահ
Համաշխարհային կաթնասունների պատկերասրահ
Մաուսոն պատկերասրահ
Մեգաֆաունա պատկերասրահ
Հանքանյութեր և մետեորիտների պատկերասրահ
Բրածոների պատկերասրահ
Օպալ բրածոների պատկերասրահ
Խաղաղօվկիանոսյան մշակույթների պատկերասրահ
Հին եգիպտական սենյակ


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Թանգարանի պաշտոնական կայք
Տելեժինցի (այլ կիրառումներ)

Տելեժինցի, կարող է վերաբերել՝

Տելեժինցի - գյուղ, Ուկրաինայի Խմելնիցկիի մարզի Իզյասլավի շրջանում
Տելեժինցի - գյուղ, Ուկրաինայի Խմելնիցկիի մարզի Ստարոսինյավսկի շրջանում
Արձան (անձնանուն)

Անվան այլ կիրառումների համար տե՛ս՝ Արձան (այլ կիրառումներ)Արձան, հայկական արական անուն։ Առաջացել է հայերեն արձան բառից։


== Գործածություններ ==
Արձան, գլխավոր քուրմ Գիսանեի, որ կռվի դուրս եկավ Լուսավորչի դեմ և մենամարտելով Անգեղտան իշխանի հետ, սպանվել է 4-րդ դարում։
Արձան Արծրունի, աշակերտ Ս․ Մեսրոպի, երեց թարգմանիչների խմբից։ 424 թվականին իր ընկեր Յովհանի հետ գնաց Կեսարիա և Բյուզանդիա՝ հունարեն և թարգմանություն սովորելու։ Նրա անունով հայտնի է «Հարցմունք Արձանայ և պատասխանիք Եզնկայ» աշխատությունը։


== Ծանոթագրություններ ==
Մացի (այլ կիրառումներ)

Մացի անունը կամ տերմինը կարող է վերաբերել հետևյալ հոդվածներին․

Մացի - գյուղ Էստոնիայի Վառբլա շրջանի կազմում։
Մացի - գյուղ Էստոնիայի Ռիուգե շրջանի կազմում։
Մացի - գյուղ Էստոնիայի Վառստու շրջանի կազմում։
Տրոյայի անկումը

«Տրոյայի անկումը» (իտալերեն՝ La caduta di Troia), 1911 թվականի իտալական կարճամետրաժ համր գեղարվեստական ֆիլմ, որը նկարահանել են ռեժիսորներ Ջովանի Պաստրոնեն և Լուիջի Ռոմանո Բորգնետոն Ջովանի Պաստրոնեի սցենարով։
Ֆիլմը նկարահանվել է «Itala» ստուդիայում։


== Սյուժե ==

Առաջին ֆիլմերից մեկն է, որը պատմում է Տրոյայի անկման պատմության մասին։ Սյուժեն կենտրոնանում է Հեղինեի և Պարիսի միջև բուռն հարաբերությունների վրա։ Նրանց սիրավեպին օգնում Աֆրոդիտեն։
Պարիսը գայթակղում է Հեղինեին՝ Սպարտայի թագուհուն և տանում է նրան Տրոյա, իր հոր՝ Պրիամոս թագավորի քաղաք-պետությունը։ Հույները պատերազմ են հայտարարում տրոյացիներին, տասը տարի պաշարելուց հետո նրանք, ի վերջո, փայտե ձիու օգնությամբ կարողանում են ներխուժել քաղաք։
Տպավորիչ նկարահանումները, ֆանտաստիկ կոստյումները և տպավորիչ տրոյական ձին փոխանցում են այս հավերժական պատմության էպիկական բնույթը։


== Արտադրություն ==
Նկարահանումներում ներգրավված են եղել ավելի քան 800 դերասաններ, այդ պատճառով ֆիլմը հռչակվել է ամենահավակնոտ նախագիծը, որը դեռ ոչ ոք չի փորձել իրագործել կինոյի աշխարհում։


== Գլխավոր դերերում ==
Լուիջի Ռոմանո Բորգնետտո
Ջովանի Կասալեջիո
Madame Davesnes - Հեղինե
Էմիլ Գալլո - թագավոր
Օլգա Ջանինի Նովելի
Ջուլիո Վինա«Տրոյայի անկումը» ֆիլմը նկարահանվել է 600 մ կինոժապավենի վրա 1910 թվականին, էկրան է բարձրացել 1911 թվականին։
Չնայած նրան, որ «Տրոյայի անկումը» ֆիլմը մեծ ժողովրդականություն չի վայելում Իտալիայում, այն մեծ հաջողությունների է հասել արտասահմանում, այդ թվում ԱՄՆ-ում։ Դա թույլ է տվել Ջովանի Պաստրոնեին Նյու Յորքում բացել իր Itala կինոստուդիայի մասնաճյուղը։


== Վերականգնում ==
2005 թվականին ֆիլմը վերականգնվել է Cineteca di Bologna ֆիլմադարանի կողմից Թուրինի կինոյի թանգարանի և Cineteca del Friuli-ի հետ համագործակցությամբ։ Վերականգնումն իրականացվել է «L' Immagine Ritrovata» լաբորատորիայի կողմից։


== Տես նաև ==
Տրոյա (ֆիլմ)


== Ծանոթագրություններ ==


== Արտաքին հղումներ ==
«Տրոյայի անկումը»(անգլ.) ֆիլմը Internet Movie Database կայքում
La caduta di Troia(իտալ.)
The Fall of Troy on YouTube
La Caduta di Troia (1911)(իտալ.)
Ծաբլիանի (Խուլոյի շրջան)

Ծաբլիանի (վրաց.՝ წაბლიანი), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 390 մարդ։


== Ծանոթագրություններ ==
Մանուել Պետրոսյան

Մանուել Սուրենի Պետրոսյան (1998, մայիսի 6, Ստեփանակերտ, Արցախի Հանրապետություն), հայ շախմատիստ, գրոսմայստեր (2017)։ Մինչև 18 տարեկանների 2016 թվականի աշխարհի ու Եվրոպայի չեմպիոն։ Հայաստանի չեմպիոն (2022)։


== Կենսագրություն ==
Մանուել Պետրոսյանի մանկությունն անցել է Ստեփանակերտում։ Շախմատ խաղալ սովորել է պապիկից` 3-4 տարեկանում։ Ծննդավայրում սկսել է հաճախել շախմատի դպրոց, իսկ 6 տարեկանից արդեն մարզվել է լուրջ մարզչի մոտ։ 11 տարեկանում ընտանիքի հետ տեղափոխվել է Երևան, քանի որ Արցախում չկային բարձրակարգ մարզիչներ, ինչպես նաև մրցաշարերին մասնակցելը հարմար չէր։ Երևանում Մանուելը սկսել է պարապել շախմատի ակադեմիայում` գրոսմայստեր Արսեն Եղիազարյանի մոտ։
Մանուելն ավարտել է Երևանի թիվ 127 ավագ դպրոցը։ Այնուհետև ընդունվել է Ֆիզիկական կուլտուրայի հայկական պետական ինստիտուտի շախմատի բաժին։ Զինվորական ծառայությունն անցել է Բանակի կենտրոնական մարզական ակումբում։


== Մարզական արդյունքներ ==
2010 թվականին Մանուելը 3-րդ տեղն է զբաղեցրել Հենրիկ Գասպարյանի հուշամրցաշարի մինչև 14 տարեկանների մրցաշարում։ Նույն թվականին նա դարձել է մինչև 12 տարեկանների Հայաստանի առաջնության հաղթող` 9 հնարավորից վաստակելով 8½ միավոր։
2012 թվականին Մանուելը կրկնել է հաջողությունը` այս անգամ դառնալով մինչև 14 տարեկանների երկրի չեմպիոն (7½ 9-ից)։ Նույն թվականին նա մասնակցել է Եվրոպայի մինչև 14 տարեկանների առաջնությանը և 9 հնարավորից 7 միավորով դարձել աշխարհամասի փոխչեմպիոն։
2013 թվականին Մանուելը, 9 հնարավորից վաստակելով 8 միավոր, հռչակվել է մինչև 16 տարեկանների Հայաստանի չեմպիոն։ Նույն թվականին Բրազիլիայում կայացած Գիմնազիադայի շախմատի մրցաշարում Պետրոսյանը 6 պարտիայում վաստակել է 4½ միավոր և դարձել հաղթող։
2014 թվականին Մանուելը դարձել է մինչև 16 տարեկանների Հայաստանի կրկնակի չեմպիոն` գրանցելով 100-տոկոսանոց արդյունք (9-ից 9 միավոր)։
2014 թվականին Եվրոպայի մինչև 18 տարեկանների առաջնությունում հայ շախմատիստը 6½ միավորով (9-ից) զբաղեցրել է 2-րդ հորիզոնականը։
2016 թվականի հունիսին Եվրոպայի մինչև 18 տարեկանների առաջնությունում (Պրահա) 9 տուրում վաստակելով 7½ միավոր Մանուելը հռչակվել է աշխարհամասի հաղթող։ Երկու ամիս անց Ռուսաստանի Խանտի-Մանսիյսկ քաղաքում Մանուելը կրկնել է հաջողությունը` հռչակվելով նույն տարիքային խմբի աշխարհի չեմպիոն (9 11-ից)։
Հաջորդ տարի իտալական Տարվիզիո քաղաքում կայացած աշխարհի պատանեկան առաջնությունում Մանուելը մինչև 20 տարեկանների մրցաշարում 11 հնարավորից վաստակելով 8½ միավոր` ևս երկու մասնակցի հետ բաժանել է 1-3-րդ տեղերը, սակայն լրացուցիչ ցուցանիշներով զբաղեցրել է 2-րդ տեղը։
Մանուել Պետրոսյանը 2018 թվականի Հայաստանի արագ շախմատի չեմպիոն է։
2022 թվականի հունվարին, 11 հնարավորից վաստակելով 8 միավոր, Մանուելը հռչակվեց Հայաստանի բարձրագույն խմբի 82-րդ առաջնության հաղթող։


==== Միջազգային կոչումներ ====
2012 թվական` վարպետության թեկնածու
2014 թվական` ՖԻԴԵ-ի վարպետ
2014 թվական` միջազգային վարպետ
2017 թվական` գրոսմայստեր


== Վարկանիշի փոփոխության գրաֆիկ ==


== Ծանոթագրություններ ==


== Արտաքին հղումներ ==
Մանուել Պետրոսյանի անձնական քարտը ՖԻԴԵ-ի կայքում (անգլ.)
Մանուել Պետրոսյանի պարտիաները (անգլ.)
Մանուել Պետրոսյանի անձնական քարտը 365chess.com կայքում
Գրեգորիո Ալլեգրի

Գրեգորիո Ալլեգրի (իտալերեն՝ Gregorio Allegri, 1582[…], Հռոմ, Պապական մարզ - փետրվարի 17, 1652(1652-02-17), Հռոմ, Պապական մարզ), իտալացի երաժշտահան, հոգևորական և երգիչ։ 1629 թվականից ծառայել է Հռոմի Սիքստինյան կապելլայում։ Ստեղծագործել է հիմնականում եկեղեցական երաժշտության ժանրում։
Նրա առավել հայտնի ստեղծագործությունն է «Միզերերե» խմբերգը (1639)՝ գրված ակապելլա երկու երգչախմբերի համար։ Այն ավանդաբար կատարվել է Քրիստոսի հարության տոնին նախորդող Ավագ Չորեքշաբթի օրը։


== Ծանոթագրություններ ==
Samsung Internet

Samsung Internet for Android (հայտնի որպես՝ Samsung Internet), բջջային վեբ-դիտարկիչ, նախատեսված Սամսունգ ընկերության կողմից արտադրված սմարթֆոնների, պլանշետների և այլ սարքավորումների համար։ Այն ստեղծված է բաց կոդերով՝ Chromium նախագծի հիման վրա։ Այն նախպես տեղադրվել է Սամսունգ Գալաքսի սարքավորումների վրա։ 2015 թվականից բրաուզերը բեռնման համար հասանելի է Google Play խանութում։ Սամսունգը նշել է, որ 2016 թվականին բրաուզերը ունեցել է ավելի քան 400 միլիոն ակտիվ օգտատեր։ Համաձայն StatCounter-ի, 2018 թվականի մայիսին շուկայում մասնաբաժինը կազմել է 4,98%։
Կոդային շատ տարբերությունները Chromium-ի բազային կոդերի հետ, արվել են Սամսունգի հատուկ ծրագրերին և միջոցներին աջակցելու համար, ինչպիսին է՝ Gear VR և կենսաչափական տվյալները։


== Պատմություն ==
2012 թվականին Samsung Internet-ը փոխարինել է ստանդարտ Անդրոիդ բրաուզերին, Սամսունգ Գալաքսի սարքերում։ Մոտավորապես 2013 թվականին որոշվել է ստեղծել դիտարկիչ Chromium-ի բազայի հիման վրա, իսկ առաջին տարբերակը թողարկվել է տվյալ թվականին Սամսունգ ընկերության դրոշակակիր սմարթֆոն հանդիսացող Galaxy S4-ի  հետ միասին։
Չորրորդ տարբերակը թողարկվել է 2016 թվականին, հավելելով գաղտնի ռեժիմը, կոնտենտ քարտը, լողացող վիդեո, տեսանյութի պատմություն, web push, Service Worker, աշխատանքային էջեր և բովանդակության ընդլայնված արգելափակման ֆունկցիաները։
Հինգերորդ տարբերակը թողարկվել է 2016 թվականին դեկտեմբերի 5-ին, հավելելով տեսանյութերի համար բարելավված օգնականը և web payment-ը։
5.4 տարբերակը թողարկվել է հրապարակային բետա-տարբերակի տեսքով 2017 թվականի մարտին, ավելացված են եղել՝ էջերի փոփոխելու նավիգացիոն շարժումների  միջովոց ֆունկցիան, արագ մենյուն, ընդլայնված նավիգացիոն էջերը (միայն Չինաստանի համար), աշխատանքային ինտերֆեյսը, բովանդակությունը թաքցված պահելու հնարավորությամբ (մենյույում)։ Ստաբիլ տարբերակը  թողարկվել է 2017 թվականի մայիսին, ամբողջ աշխարհի համար, Samsung Galaxy S8-ի թողարկումից հետո։
6.2 տարբերակը թողարկվել է 2017 թվականի հոկտեմբերի 30-ին, ավելացվել են, բարձր կոնտրաստի և գիշերային (ռեժիմ) ռեժիմները։
6․4  տարբերակը թողարկվել է 2018 թվականի փետրվարի 19-ին, հավելելով բեռնումների մենեջերը և լռելյայն կերպով միացված web bluetooth-ը։
7․2 տարբերակում ավելացվել են WebGL2, Intersection Observer, Web Assembly և  Protected Browsing հնարավորությունները։ Այս տարբերակը թողարկվել է 2018 թվականի  հունիսի 7-ին։


== Պահանջներ ==
Samsung Internet դիտարկիչի 6․2 տարբերակը  հնարավոր է տեադրել յուրաքանչյուր Անդրոիդի 5․0  և ավելի բարձր տարբերակ ունեցող  հեռախոսներում։ Իսկ ավելի հին՝ 5․0 տարբերակը  հնարավոր է տեղադրել միայն  Samsung Galaxy և Google Nexus հեռախոսների վրա, որոնք ունեն Անդրոիդի 5․0 և ավելի բարձր տարբերակ։


== Առանձնահատկություններ ==
Կոնտենտի ընդլայնված փակումը
Gear VR և  DeX համակարգերի աջակցությունը
KNOX-ի աջակցությունը
Բոլոր բաց էջերի համաժամեցումը
Կարդալու ռեժիմը
Էջերի պահպանումը
«Գաղտնի ռեժիմ»-ը և կենսաչափական տվյալների առկայությունը
Անվտանգ ավտոմատ մուտք կայքեր
SPen էլեկտրոնային գրիչի աջակցությունը
Service workers և  Push API աջակցությունը
Ultra էներգախնայման ռեժիմը։


== Ծանոթագրություններ ==


== Արտաքին հղումներ ==
Պաշտոնական կայքը Archived 2018-08-18 at the Wayback Machine.
Nikto

Nikto, վեբ սկաներ, որը փնտրում է վեբ սերվերներում հանդիպող ամենից հաճախ հանդիպող խոցելիությունները, որոնք հիմնականում առաջանում է մարդու կողմից։ Այն որոնում է վեբ սերվերում գտնվող վտանգավոր ֆայլերը և օգտագործվող սցենարները, անդմինիստրացիաի կողմից օգտագործվող տվյալների բազան և նրանում առկա ծրագրային ապահովումները։
Nikto-ն բաց կոդով վեբ սկաներ է, սակայն որոշ ֆայլեր, որոնք նա օգտագործում է աշխատանքի համար, չեն պատկանում այդ տիպին։


== Ֆունկցիաներ ==
Պլագինների ապահովում։
IDS-ի անցում (Intrusion Detection System — Ներխուժման հայտնաբերման համակարգ)։
Կատարում է պրոտոկոլների ստուգում —  HTTP, HTTPS
Ոչ ստանդարը պորտերի որոնում
SSL-ի աջակցում
Պրոքսի սերվերի աջակցում
Ստուգման սխեմաների ինքնաբերաբար թարմացում։


== Նվաճումներ և մրցանակներ ==
Nikto-ը Security-Database-ի կողմից կազմակերպված "Best IT Security Tools for 2009" մրցույթում, ստացել է նոմինացիա, որպես բաց ներքին կոդով ծրագիր, որը նախատեսված է ծրագրերի սկանավորման համար։


== Հետաքրքիր փաստեր ==
Ծրագրի համար Nikto անունը վերցվել է «Օր, երբ երկիրը կանգ առավ» ֆիլմից։


== Ծանոթագրություններ ==


== Արտաքին հղումներ ==
Պաշտոնական կայք
Nikto-ը GitHub-ում
Nikto-ի տարբերակ OS X-ի համար
Գենադի Յոմկին

Գենադի Մաքսիմովիչ Յոմկին (ռուս.՝ Геннадий Максимович Ёмкин, փետրվարի 8, 1961(1961-02-08)), ռուս բանաստեղծ, արձակագիր։ Ռուսաստանի գրողների միության անդամ։ Միխայիլ Յուրևիչ Լերմոնտովի անվան համառուսական գրական մրցանակի դափնեկիր (2016), «Русское Эхо» ամսագրի դափնեկիր, Նիժնի Նովգորոդի գրողների կազմակերպության «Арина» գրական ալմանախի դափնեկիր, լավագույն պոեզիայի գրքի համար (2014), Անդրեյ Պլատոնովի անվան XXVII միջազգային գրական մրցույթի հաղթող «Խելացի սիրտ»  (2020):


== Կենսագրություն ==
Գենադի Յոմկինը ծնվել է 1961 թվականի փետրվարի 8-ին, Գորկու մարզի Արզամաս-75 (այժմ՝ Սարով) փակ քաղաքում։ 1976 թվականին ավարտել է №5 միջնակարգ դպրոցի ութերորդ դասարանը, ընդունվել Լուկոյանովի մանկավարժական ուսումնարան՝ ստանալով ֆիզկուլտուրայի ուսուցչի մասնագիտություն։ 1979 թվականին ուսումնարանն ավարտելուց հետո վերադարձել է ծննդավայր։ Հաջողությամբ հանձնել է ընդունելության քննություններն Արզամասի մանկավարժական ինստիտուտի կենսաբանության և քիմիայի ֆակուլտետում, բայց 1979 թվականի աշնանը զորակոչվել է Խորհրդային բանակ։ Ծառայել է Թուրքմենստանի տարածքում, այնուհետև Հեռավոր Արևելքում՝ մասնագիտանալով «ավիացիոն սպառազինության» բնագավառում։ Մասնակցել է Աֆղանստանի Հանրապետության տարածքում իրականացված հատուկ ռազմական գործողություններին։ 1981 թվականի դեկտեմբերին զորացրվել է բանակից և շարունակել ուսումն ինստիտուտում, հետագայում հաջողությամբ ավարտելով ուսումնական հաստատությունը։ 
Այնուհետև աշխատել է որպես մարզական հրահանգիչ, ֆիզկուլտուրայի ուսուցիչ, մանկավարժ-կազմակերպիչ, լաբորանտ, պահակ, ճարտարագետ, տեխնիկ, հնոցապան։ Որոշ ժամանակ զբաղվել է մասնավոր ձեռնարկատիրությամբ։ Աշխատել է նաև շինարարության ոլորտում։
Գենադի Մաքսիմովիչը պոեզիայի չորս ժողովածուների հեղինակ է։ 2007 թվականից Ռուսաստանի գրողների միության անդամ է 1987 թվականից ի վեր Յոմկինի ստեղծագործությունները տպագրվել են Ռուսաստանի բազմաթիվ հրատարակություններում։ Բացի այդ, նրա ստեղծագործությունները տպագրվել են Բելառուսի, Ղազախստանի, Գերմանիայի, Բուլղարիայի ամսագրերում և ալմանախներում։ Շատ բանաստեղծություններ նվիրված են Աֆղանստանում ռազմական գործողություններին մասնակցելուն։ 2016 թվականին դարձել է Լերմոնտովի անվան համառուսական գրական մրցանակի դափնեկիր։ 
Բնակվում է Նիժնի Նովգորոդի մարզի Սարով բնակավայրում։   


== Պարգևներ և մրցանակներ ==
«Русское Эхо» ամսագրի մրցանակի դափնեկիր,
«Арина» գրական ալմանախի մրցանակի դափնեկիր,
2014 - Նիժնի Նովգորոդի գրողների կազմակերպության մրցանակի դափնեկիր լավագույն պոեզիայի համար,
2016 - Միխայիլ Յուրևիչ Լերմոնտովի անվան համառուսական գրական մրցանակի դափնեկիր («Իշխանական վահան» բանաստեղծությունների գրքի և վերջին տարիների գրական ստեղծագործությունների համար),
2020 - Անդրեյ Պլատոնովի անվան «Խելացի սիրտ» XXVII միջազգային գրական մրցույթի հաղթող։


== Մատենագիտություն ==
Բանաստեղծական ժողովածուներ

Геннадий Ёмкин «Мне навеки дарована Русь» (2000),
Геннадий Ёмкин «Пусть в жизни всё произойдёт» (2007),
Геннадий Ёмкин «Княжий щит» (2010),
Геннадий Ёмкин «Земное ремесло» (2014)․


== Ծանոթագրություններ ==


== Արտաքին հղումներ ==
Геннадий Ёмкин. Русская поэзия
Геннадий Ёмкин - поэт
Геннадий Ёмкин. Журнальный мир
Ալեքսանդր Զոտով

Ալեքսանդր Զոտով (ռուս.՝ Алекса́ндр Ива́нович Зо́тов, հունիսի 20, 1941(1941-06-20)), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
Ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
1980 թվականից զբաղվում է դիվանագիտական գործունեությամբ։

1989 թվականի հունվարի 27-ից մինչև 1994 թվականի սեպտեմբերի 13-ը Սիրիայում եղել է ԽՍՀՄ, իսկ 1991 թվականից հետո՝ Ռուսաստանի Դաշնության արտակարգ և լիազոր դեսպան։
1995 թվականի մարտի 17-ին նշանակվել է նախկին Հարավսլավիայի տարածքում ճգնաժամի կարգավորման գծով Ռուսաստանի Դաշնության նախագահի հատուկ ներկայացուցիչ։


== Անձնական կյանք ==
Ամուսնացած է, ունի երկու երեխա։


== Դիվանագիտական աստիճան ==
Արտակարգ և լիազոր դեսպան


== Ծանոթագրություններ ==


== Արտաքին հղումներ ==
Կենսագրությունը Մոսկվայի Միջազգային հարաբերությունների պետական ինստիտուտի ռազմաքաղաքական հետազոտությունների կենտրոնի կայքում
Կալոպանագիոտիս

Կալոպանագիոտիս  (հուն.՝ Καλοπαναγιώτης), գյուղ Կիպրոսի Հանրապետության Նիկոսիայի շրջանում։ Գյուղը Տրոդոս լեռնաշղթայի համեմատաբար բարձր գյուղերից է։ Բնակչությունը 130 մարդուց չի անցնում, բոլորն էլ հունախոս քրիստոնյաներ են։ Գյուղում կան երկու եկեղեցիներ, գրադարան։ Կիպրոսցի նկարիչ Տելեմաքոս Կանտոսը ունեցել է տուն Ալոնայում։


== Ժողովրդագրություն ==


== Ծանոթագրություններ ==
Մորֆիա (Երուսաղեմի թագուհի)

Մորֆիա կամ Մորֆիա Մալաթիացի (ֆր.՝ Morfia de Malatya, , Մալաթիա, Թուրքիա - 1126 կամ 1227), Բալդուին II-ի կինը, Եդեսիայի կոմսուհի, ապա՝ Երուսաղեմի թագավորության թագուհին։
Մալաթիայի հայկական իշխանության կառավարիչ, իշխան Գաբրիելի դուստրը։


== Կենսագրություն ==
Մալաթիա քաղաքը գտնվում էր Եդեսիայի կոմսության՝ խաչակիրների կողմից Արևելքում խաչակրաց առաջին արշավանքի ժամանակ հիմնադրված առաջին պետության, սահմաններից ոչ հեռու և այն պատճառով, որպեսզի ամրապնդի իր դիրքերը տարածաշրջանում, Բալդուինը մոտ 1101 թվականին կնության է առնում Մորֆիային, որի համար Գաբրիելը հարուստ օժիտ է տալիս՝ 50 000 ոսկե սոլիդուս։
1118 թվականին Բալդուինը ժառանգում է Երուսաղեմի գահը, սակայն Մորֆիան չորս դուստրերի հետ մնում է Եդեսիայում։ 1119 թվականին, Արյունոտ դաշտի ճակատամարտում քրիստոնյաների պարտությունից հետո, Բալդուինը ուղևորվում է հյուսիս, որպեսզի վերականգնի իր պետության սահմանների անվտանգությունը, իսկ այնուհետև, 1120 թվականին, ընտանիքը տեղափոխում է Երուսաղեմ, որտեղ տեղի է ունենում Մորֆիայի թագադրման արարողությունը։ 1123 թվականին, երբ Բալդուինը գերի է ընկնում մուսուլմաններին, Մորֆիան վերադառնում է Եդեսիա և մասնակցություն է ունենում ամուսնուն գերությունից ազատագրելու բանակցություններին՝ որպես պատանդ առաջարկելով կրտսեր դուստր Յովետային։
Համաձայն Մելիսենդայի Սաղմոսագրքի՝ Մորֆիան մահացել է 1126 կամ 1127 թվականի հոկտեմբերի 1-ին և թաղվել է Սուրբ Մարիամ աբբայությունում՝ հիմնադրված խաչակիրների կողմից Յոսաֆատի հովտում։ Քանի որ Մորֆիան ամուսնու համար չի կարողանում տղա ունենալ, Բալդուինը իր ժառանգորդուհի և ժառանգ է նշանակում դուստրերից ավագին՝ Մելիսենդային և նրան կնության է տալիս Ֆուլկ Անժուացուն։ Մյուս երկու դուստրերը՝ Ալիսան և Հոդերնան, նույնպես կնության են տրվում ազդեցիկ խաչակիրներին։ Առաջինը դառնում է Բոհեմունդ II-ի, Անտիոքի դուքսի կինը, իսկ երկրորդը՝ Տրիպոլիի կոմս Ռայմունդ II-ի կինը։ Բալդուինի կրտսեր դուստր Յովետան կուսակրոն է ձեռնադրվում մենաստանում։


== Գրականություն ==
René Grousset, L'Empire du Levant: Histoire de la Question d'Orient, (in francese) Parigi, Payot, 1949. ISBN 2-228-12530-X
Steven Runciman: Geschichte der Kreuzzüge. C. H. Beck, München 1995, ISBN 3-406-39960-6


== Ծանոթագրություններ ==
Չժան Ժույֆան

Չժան Ժույֆան (չինարեն՝ 張瑞芳, հունիսի 15, 1918(1918-06-15), Բաոդին, Զհիլի, Beiyang Government - հունիսի 28, 2012(2012-06-28), Շանհայ, Չինաստան), չինացի կինոդերասանուհի։ Անցած դարաշրջանի Չինաստանի չորս հայտնի կինոդերասանուհիներից մեկը։


== Կենսագրություն ==
Չժան Ժույֆանը ծնվել է 1918 թվականի հունիսի 15-ին՝ Չինաստանի Բաոդին քաղաքում։ Հայրը  բաոդինյան ակադեմիայի ցամաքային բանակի հրահանգիչ էր։ 1924 թվականին նա սկսել է աշխատել Սուն Յաթսենի հեղափոխական կառավարությունում։ Մայրը Պեկինի Բեկոնի անվան կանանց ուսումնարանի շրջանավարտ է։
Չժան Ռուիֆանգը երազում էր նկարիչ դառնալ, ուստի 18 տարեկան հասակում ընդունվեց Պեկինի արվեստի պետական դպրոցի եվրոպական նկարչության բաժին։ Այդ ժամանակ Չինաստանում լարված իրավիճակ ստեղծվեց, որը կապված էր ճապոնական ագրեսիայի հետ։ Դա շատ էր խանգարում չինացի ուսանողներին սովորել։ Չժանգ Ռուիֆանգը թողնում է դպրոցը և դառնում ակտիվ հակաճապոնական ցույցերի մասնակից։
1937 թվականի հուլիսի 7-ին ճապոնական զորքերը գրոհեցին Չինական կայազորը Լուգուցյաո կամրջի մոտ և շուտով գրավեցին Պեկինը։ Նույն թվականի օգոստոսի 8-ին Չժանգ Ռուիֆանգը հեռանում է Պեկինից։
1938 թվականին նա ծանոթանում է գեներալ Չժան Ցիչչժունի հետ, որը նրան թույլ է տալիս 33-րդ բանակի բանակային թատրոնում ելույթ ունենալ  «դեն նետիր քո ճիպոտը» ներկայացման մեջ։ 1938 թվականի աշնանը նա տեղափոխվում է Չունցին, որտեղ ակտիվորեն մասնակցում է Նուխոուի «Սարսափելի ճիչ» թատերախմբում։ Նա այդ թատերախմբում շատ հրաշալի դերեր է խաղացել։
1946-ին Չինաստանում թողարկվեց «Սոնգուաջիանգ գետի վրա» ֆիլմը, որում նա խաղում էր գլխավոր դերը։ Ֆիլմը պատմում էր ճապոնական զավթիչների դեմ չին ժողովրդի պայքարի մասին։  Երգը, որը հնչել է այս ֆիլմում, անմիջապես հայտնի է դառնում ամբողջ երկրում։ Չժան Ժույֆանը հայտնվում է հանդիսատեսի ուշադրության կենտրոնում։
1960-ականներին դերասանուհին հայտնիություն ձեռք բերեց շնորհիվ համանուն ֆիլմում Լի Շուանգշուանգի կերպարի, որի համար ստացել է «Հարյուր ծաղիկ» կինոմրցանակ։ Նկարահանվել Է Պեկինի և Շանհայի կինոստուդիաներում։
Մյուս ուշագրավ աշխատանքներից են «Մայր», «Ընտանիք», «Արշավներ դեպի հարավ, Պատերազմ հյուսիսում» («Քաղաքացիական պատերազմ»), «Ոչ թե սխալ» ֆիլմերում։ Իր վերջին դերը նա խաղացել է «աղբյուրը հոսում է» ֆիլմում (1982)։
Չժան Ժույֆանը մահացել է 95 տարեկան հասակում, Շանհայի Հուադուն հիվանդանոցում ։


== Մրցանակներ ==
«Հարյուր ծաղիկ» մրցանակ՝ լավագույն դերասանուհի անվանակարգում (1963)։


== Ծանոթագրություններ ==


== Արտաքին հղումներ ==
Չժան Ժույֆան  (անգլ.) Internet Movie Database կայքում
Իզվեստկովոե (գյուղ, Սակիի շրջան)

Անվան այլ կիրառումների համար տե՛ս՝ ԻզվեստկովոեԻզվեստկովոե (ուկրաիներեն՝ Ізвесткове, Ղրիմի թաթարերեն՝ İzvestkovoye), գյուղ Ուկրաինայի Ղրիմի Ինքնավար Հանրապետության Սակիի շրջանում։
2001 թվականի տվյալներով Իզվեստկովոե գյուղում բնակվում էր 120 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մատրաևո (գյուղ, Զիլաիրսկի շրջան)

Մատրաևո (ռուս.՝ Матраево, բաշկիրերեն՝ Матрай), գյուղ Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 1011 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սան Լորենցո (Իտալիա)

Սան Ջորջո Մորջետո  (իտալերեն՝ San Lorenzo), քաղաք Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 3393 մարդ, բնակչության խտությունը կազմում է 53 մարդ/կմ²։ Զբաղեցնում է 64 կմ² մակերես տարածք։ Փոստային ինդեքսն է՝ 89069։ Հեռախոսային կոդը՝ 0965։
Սան Լորենցոն սահմանակից է Բագալադի, Կոնդոֆուրի, Մելիտո դի Պորտո Սալվո, Մոնտեբելո Յոնիկո, Ռոկաֆորտե դել Գրեկո մունիցիպալիտետներին։
Կոմունայի հովանավորն է Սուրբ Լավրենտին։ Տոնը նշվում է օգոստոսի 10-ին։


== Արտաքին հղումներ ==
http://www.comunesanlorenzo.it/ Archived 2007-08-05 at the Wayback Machine.
Մարինկա

Մարինկա (բուլղար․՝ Маринка), գյուղ Բուլղարիայի Բուրգասի մարզում։ Վարչականորեն մտնում է Բուրգասի համայնքի կազմի մեջ։ Համայնքի կենտրոն Բուրգաս քաղաքից գտնվում է 11 կմ դեպի հարավ։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 1177 մարդ։


== Բնակչություն ==


== Տես նաև ==
Բուլղարիայի համայնքներ
Բուրգասի համայնք


== Ծանոթագրություններ ==